CELEX: 32018R0182
Language: sl
Date: 2018-02-07 00:00:00
Title: Uredba Komisije (EU) 2018/182 z dne 7. februarja 2018 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 28 in Mednarodnih standardov računovodskega poročanja 1 in 12 (Besedilo velja za EGP. )

8.2.2018   
            
            
               SL
            
            
               Uradni list Evropske unije
            
            
               L 34/1
            
         UREDBA KOMISIJE (EU) 2018/182
   z dne 7. februarja 2018
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 28 in Mednarodnih standardov računovodskega poročanja 1 in 12
   (Besedilo velja za EGP)
   EVROPSKA KOMISIJA JE –
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 8. decembra 2016 objavil cikel letnih izboljšav mednarodnih standardov računovodskega poročanja 2014–2016 (v nadaljnjem besedilu: letne izboljšave) v okviru rednega postopka izboljševanja, katerega cilj je poenostaviti in pojasniti zadevne standarde. Namen letnih izboljšav je obravnavati ne preveč nujna, vendar potrebna vprašanja, o katerih je UOMRS razpravljal tekom projekta, v zvezi z nedoslednostmi v mednarodnih standardih računovodskega poročanja oziroma potrebnimi razjasnitvami besedila.
            
         
               (3)
            
            
               Po posvetovanju z Evropsko svetovalno skupino za računovodsko poročanje Komisija ugotavlja, da spremembe Mednarodnega računovodskega standarda (MRS) 28 in Mednarodnega standarda računovodskega poročanja (MSRP) 1 in MSRP 12 izpolnjujejo merila za sprejetje, določena v členu 3(2) Uredbe (ES) št. 1606/2002.
            
         
               (4)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (5)
            
            
               UOMRS je za datum začetka veljavnosti sprememb MSRP 12 določil 1. januar 2017. Določbe te uredbe bi zato morale veljati retroaktivno, da se zagotovita pravna varnost za zadevne izdajatelje in skladnost z drugimi računovodskimi standardi iz Uredbe (ES) št. 1126/2008.
            
         
               (6)
            
            
               Ukrepi iz te uredbe so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni:
   
               (a)
            
            
               MRS 28 Finančne naložbe v pridružena podjetja in skupne podvige se spremeni, kot je navedeno v Prilogi k tej uredbi;
            
         
               (b)
            
            
               MSRP 1 Prva uporaba Mednarodnih standardov računovodskega poročanja se spremeni, kot je navedeno v Prilogi k tej uredbi;
            
         
               (c)
            
            
               MSRP 12 Razkritje deležev v drugih podjetjih se spremeni, kot je navedeno v Prilogi k tej uredbi.
            
         Člen 2
   Podjetja začnejo uporabljati spremembe iz točke (a) člena 1 najpozneje z začetkom prvega poslovnega leta, ki se začne 1. januarja 2018 ali po tem datumu.
   Podjetja začnejo uporabljati spremembe iz točke (b) člena 1 z začetkom prvega poslovnega leta, ki se začne 1. januarja 2018 ali po tem datumu.
   Podjetja začnejo uporabljati spremembe iz točke (c) člena 1 z začetkom prvega poslovnega leta, ki se začne 1. januarja 2017 ali po tem datumu.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Cikel letnih izboljšav MSRP 2014–2016
      
      
         Spremembe MSRP 1
      
      
         MSRP 1 Prva uporaba Mednarodnih standardov računovodskega poročanja
         
      
      Spremenita se 39.L in 39.T člen, črtajo se 39.D, 39.F in 39.AA člen ter doda 39.AD člen.
      DATUM ZAČETKA VELJAVNOSTI
      …
      
               
                  39D
               
               
                  [črtano]
                  …
               
            
               
                  39F
               
               
                  [črtano]
                  …
               
            
               
                  39L
               
               
                  Z MRS 19 Zaslužki zaposlencev (kakor je bil spremenjen junija 2011) se je spremenil D1. člen in črtala D10. ter D11. člen. Podjetje te spremembe uporabi, ko uporabi MRS 19 (kakor je bil spremenjen junija 2011).
                  …
               
            
               
                  39T
               
               
                  Z dokumentom Naložbena podjetja (spremembe MSRP 10, MSRP 12 in MRS 27), izdanim oktobra 2012, so bili spremenjeni D16. in D17. člen ter Dodatek C. Podjetje te spremembe uporablja za letna obdobja, ki se začnejo 1. januarja 2014 ali pozneje. Uporaba sprememb iz dokumenta Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v dokument Naložbena podjetja, uporablja hkrati.
                  …
               
            
               
                  39AA
               
               
                  [črtano]
                  …
               
            
               
                  39AD
               
               
                  Z dokumentom Cikel letnih izboljšav MSRP 2014–2016, izdanim decembra 2016, sta bila spremenjena 39.L in 39.T člen ter črtani 39.D, 39.F, 39.AA in E3.–E7. člen. Podjetje začne uporabljati navedene spremembe za letna obdobja, ki se začnejo 1. januarja 2018 ali pozneje.
               
            V Dodatku E se črtajo E3.–E7. člen ter zadevni naslovi.
      
         DODATEK E
         
            Kratkoročna izvzetja iz MSRP
         
         
            Ta dodatek je sestavni del MSRP.
         
         …
         
                  
                     E3
                  
                  
                     [črtano]
                  
               
                  
                     E4
                  
                  
                     [črtano]
                  
               
                  
                     E4A
                  
                  
                     [črtano]
                  
               
                  
                     E5
                  
                  
                     [črtano]
                  
               
                  
                     E6
                  
                  
                     [črtano]
                  
               
                  
                     E7
                  
                  
                     [črtano]
                  
               
      
         Spremembe MSRP 12
      
      
         MSRP 12 Razkritje deležev v drugih podjetjih
         
      
      Doda se 5.A člen.
      
         PODROČJE UPORABE
      
      …
      
               
                  5A
               
               
                  Razen kot je opisano v B17. členu, se zahteve iz tega MSRP uporabljajo za deleže podjetja, navedene v 5. členu, ki so razvrščeni kot (ali vključeni v skupino za odtujitev, ki je razvrščena kot) v posesti za prodajo ali ustavljeno poslovanje v skladu z MSRP 5 Nekratkoročna sredstva v posesti za prodajo in ustavljeno poslovanje.
                  …
               
            V Prilogi B se spremeni B17. člen.
      
         POVZETEK RAČUNOVODSKIH INFORMACIJ ZA ODVISNA PODJETJA, SKUPNE PODVIGE IN PRIDRUŽENA PODJETJA (12. IN 21. ČLEN)
      
      …
      
               
                  B17
               
               
                  Kadar je delež podjetja v odvisnem podjetju, skupnem podvigu ali pridruženem podjetju (ali del njegovega deleža v skupnem podvigu ali pridruženem podjetju) razvrščen kot (ali vključen v skupino za odtujitev, ki je razvrščena kot) v posesti za prodajo v skladu z MSRP 5, podjetju ni treba razkriti povzetka računovodskih informacij za to odvisno podjetje, skupni podvig ali pridruženo podjetje v skladu z B10.–B16. členom.
               
            V Prilogi C se doda C1.D člen.
      
         DATUM ZAČETKA VELJAVNOSTI IN PREHOD
      
      …
      
               
                  C1D
               
               
                  Z dokumentom Cikel letnih izboljšav MSRP 2014–2016, izdanim decembra 2016, se je dodal 5.A člen ter spremenil B17. člen. Podjetje te spremembe uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2017 ali pozneje.
                  …
               
            
         Spremembe MRS 28
      
      
         MRS 28 Finančne naložbe v pridružena podjetja in skupne podvige
         
      
      Spremenita se 18. in 36.A člen ter doda 45.E člen.
      
         Izjeme pri uporabi kapitalske metode
      
      …
      
               
                  18.
               
               
                  Kadar je podjetje, ki poseduje finančno naložbo ali prek katerega se posredno poseduje finančna naložba v pridruženo podjetje ali skupni podvig, organizacija tveganega kapitala, vzajemni sklad, naložbeni sklad z enotami ali podobno podjetje, vključno z zavarovalnimi skladi, vezanimi na naložbe, se lahko podjetje odloči, da bo te finančne naložbe merilo po pošteni vrednosti prek poslovnega izida v skladu z MSRP 9. Podjetje to odločitev sprejme ločeno za vsako pridruženo podjetje ali skupni podvig ob začetnem pripoznanju pridruženega podjetja ali skupnega podviga.
                  …
               
            
         Postopki kapitalske metode
      
      …
      
               
                  36A
               
               
                  Ne glede na zahtevo iz 36. člena se lahko podjetje, ki ni naložbeno podjetje in ima delež v pridruženem podjetju ali skupnem podvigu, ki je naložbeno podjetje, pri uporabi kapitalske metode odloči, da bo ohranilo merjenje poštene vrednosti, ki ga uporablja to pridruženo podjetje ali skupni podvig, ki je naložbeno podjetje, za deleže tega pridruženega podjetja ali skupnega podviga v odvisnih podjetjih. Ta odločitev se sprejme ločeno za vsako pridruženo podjetje ali skupni podvig, ki je naložbeno podjetje, na datum, na katerega (a) se izvede začetno pripoznanje pridruženega podjetja ali skupnega podviga, ki je naložbeno podjetje, (b) pridruženo podjetje ali skupni podvig postane naložbeno podjetje ali (c) pridruženo podjetje ali skupni podvig, ki je naložbeno podjetje, prvič postane obvladujoče podjetje, odvisno od tega, kateri datum je poznejši.
                  …
               
            
         DATUM ZAČETKA VELJAVNOSTI IN PREHOD
      
      …
      
               
                  45E
               
               
                  Z dokumentom Cikel letnih izboljšav MSRP 2014–2016, izdanim decembra 2016, sta se spremenila 18. in 36.A člen. Podjetje navedene spremembe uporablja za nazaj v skladu z MRS 8 za letna obdobja, ki se začnejo 1. januarja 2018 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.